b"\n_START_ARTICLE_\nIngeborg de Dinamarca (reina de Fran\xc3\xa7a)\n_START_SECTION_\nEl problema amb Felip II\n_START_PARAGRAPH_\nEn virtut d'una alian\xc3\xa7a entre Dinamarca i Fran\xc3\xa7a contra Anglaterra Felip II va casar-se amb Ingeborg. La mateixa nit de noces el rei hauria sentit una aversi\xc3\xb3 terrible cap a la seva esposa, tot i la seva bellesa, per la qual cosa la va repudiar immediatament._NEWLINE_Felip II apel\xc2\xb7l\xc3\xa0 al papa per l'anul\xc2\xb7laci\xc3\xb3 del matrimoni al\xc2\xb7legant la no consumaci\xc3\xb3. Per\xc3\xb2 Ingeborg va assegurar que s'hi s'havia produ\xc3\xaft la consumaci\xc3\xb3 per aix\xc3\xb2 la Santa Seu no va concedir la dissoluci\xc3\xb3. Felip II immediatament va tancar Ingeborg en un castell a Etampes i es va casar de nou el 1996 amb Agn\xc3\xa8s de Mer\xc3\xa0nia, amb qui va tenir dos fills. Per la mediaci\xc3\xb3 del rei de Dinamarca Canut VI Ingeborg va passar a residir en un convent._NEWLINE_El nou casament del rei franc\xc3\xa8s pretenia assegurar-se la successi\xc3\xb3 al regne, ja que tan sols tenia un \xc3\xbanic fill del seu primer matrimoni. Aquest casament per\xc3\xb2 va comportar que el Papa Innocenci III declar\xc3\xa9s inv\xc3\xa0lid aquest casament i reconeixia Ingeborg com esposa legal del rei franc\xc3\xa8s. El Sant Pare va ordenar al rei repudiar la seva tercera esposa i tornar amb la segona. Quan Felip August no ho f\xc3\xa9u, el Papa va posar Fran\xc3\xa7a sota un interdicte el 1199. No va ser fins al 7 de desembre del 1200 que va aixecar l'interdicte pel nou repudiament de Felip August a la seva tercera esposa. Per les pressions del papa i de Valdemar II de Dinamarca, germ\xc3\xa0 d'Ingeborg i nou rei de Dinamarca, Felip II August finalment va tornar a acceptar Ingeborg a la Cort francesa el 1213 tot i que no van reprendre la vida conjugal._NEWLINE_Es va retirar a Orleans i posteriorment a Corbeil on va morir el 29 de juliol de 1236. En el seu testament deman\xc3\xa0 ser enterrada a la catedral de Saint-Denis per\xc3\xb2 Llu\xc3\xads IX de Fran\xc3\xa7a ho refus\xc3\xa0, en consideraci\xc3\xb3 del seu avi Felip II, i fou enterrada a St.Jean-sur-l'Isle de Corbeil._NEWLINE_En alguns santorals i calendaris, apareix com a venerable de l'Esgl\xc3\xa9sia Cat\xc3\xb2lica."